recursal/SuperWikiNEXT-32B huggingface dataset:
**জেমস লোথার** পিসি PC (Ire) DL JP (১ ডিসেম্বর ১৮৪০ - ১২ সেপ্টেম্বর ১৯০৪) একজন ব্রিটিশ রক্ষণশীল রাজনীতিবিদ এবং ক্রীড়াবিদ ছিলেন।

রাজনৈতিক পেশা
-------------

লোথার ইয়র্কের সংসদ সদস্য হিসাবে ১৮৬৫ সালে প্রথম সংসদে প্রবেশ করেন। তার প্রথম বক্তৃতা ছিল ১৮৬৬ সালের সংস্কার বিলের বিরুদ্ধে, যার ব্যর্থতা লর্ড রাসেলের মন্ত্রিত্বকে পতন ঘটায়। তিনি ডিসরায়েলি এবং লর্ড ডার্বি কর্তৃক প্রবর্তিত সংস্কার আইন ১৮৬৭- এরও তীব্র বিরোধিতা করেছিলেন, কিন্তু তবুও ডিসরায়েলি তাকে একই বছর দরিদ্র আইন বোর্ডের সংসদীয় সচিব নিযুক্ত করেন। তিনি গ্ল্যাডস্টোন, বিশেষ করে ল্যান্ডলর্ড অ্যান্ড টেন্যান্ট (আয়ারল্যান্ড) আইন ১৮৭০ এর বিরোধিতায় একটি শক্তিশালী কণ্ঠস্বর ছিলেন।  ১৮৭৪ সালে ডিসরাইলের ক্ষমতায় ফিরে আসার সাথে সাথে, তিনি উপনিবেশের জন্য আন্ডার সেক্রেটারি অফ স্টেট নিযুক্ত হন। ১৮৭৮ সালে, তিনি আয়ারল্যান্ডের মুখ্য সচিব হওয়ার জন্য আরও অগ্রসর হন এবং যুক্তরাজ্য এবং আয়ারল্যান্ডের প্রিভি কাউন্সিলের শপথ নেন। তবে সচিব পদে থাকাকালীন তিনি নানা সমস্যার সম্মুখীন হন। ভূমি বিলের বিরুদ্ধে তার বিরোধিতা তার বিরুদ্ধে অনুষ্ঠিত হয়েছিল এবং তিনি ল্যান্ড লীগের আন্দোলনকে অবজ্ঞার সাথে আচরণ করেছিলেন, যা শীঘ্রই ভূমি যুদ্ধে ছড়িয়ে পড়বে। তিনি ১৮৮০ সালে ডিসরাইল সরকারের সাথে অফিস থেকে বেরিয়ে যান এবং ইয়র্কে তার আসনটিও হারান। 

তিনি ১৯০৪ সালের ১২ সেপ্টেম্বর উইল্টনে মারা যান এবং দুর্গটি তার ভাগ্নে কর্নেল জন জর্জ লোথারের কাছে রেখে যান।

তথ্যসূত্র
---------

1. 1 2 3  Lucas, Reginald (২০০৪)। "Oxford Dictionary of National Biography"। *অক্সফোর্ড ডিকশনারি অব ন্যাশনাল বায়োগ্রাফি* (অনলাইন সংস্করণ)। অক্সফোর্ড বিশ্ববিদ্যালয় প্রেস। ডিওআই:10.1093/ref:odnb/34614। উদ্ধৃতি টেমপ্লেট ইংরেজি প্যারামিটার ব্যবহার করেছে (link)  (সাবস্ক্রিপশন বা যুক্তরাজ্যের গণগ্রন্থাগারের সদস্যপদ প্রয়োজন।)
***জতুগৃহ*** হল একটি জনপ্রিয় বাংলা চলচ্চিত্র যা পরিচালনা করেন তপন সিংহ। সুবোধ ঘোষের জতুগৃহ উপন্যাসের অবলম্বনে এই চলচ্চিত্রটি নির্মিত হয়েছিল। এই চলচ্চিত্রটি ১৯৬৪ সালের ২০ শে মার্চ উত্তম কুমার ফিল্মস প্রাঃ লিঃ ব্যানারে মুক্তি পেয়েছিল এবং এই চলচ্চিত্রটি সংগীত পরিচালনা করেছিলেন আশিস খাঁ। এই কাহিনীর ভিত্তিতে গুলজার পরিচালিত ১৯৮৭ সালে পুনর্নির্মিত হয় ইজাজাত ছবি। এই চলচ্চিত্রটির মুখ্য চরিত্রে অভিনয় করেন উত্তম কুমার, অরুন্ধতী দেবী, অনিল চট্টোপাধ্যায়, বিকাশ রায়।

কাহিনী
------

শতদল রেল দিয়ে কলকাতা যাওয়ার সময় রাজপুর স্টেশনে দীর্ঘ সময় পর মাধুরীর সাথে দেখা হয় এবং তাদের গল্পটি ধারাবাহিক ফ্ল্যাশব্যাকের মাধ্যমে বর্ণিত হয়। তারা আসলে সুখী-বিবাহিত দম্পতি ছিল। শতদল একজন সফল অধ্যাপক ছিলেন এবং তাঁর স্ত্রী মাধুরীর সাথে সাত বছর সংসার করেন। কিন্তু দিন-দিন তাদের ভালবাসা কমতে থাকে। এটা উভয়েই বুঝতে পেরে অবশেষে এই দম্পতি ব্রেক আপ করার সিদ্ধান্ত নেয়। পাঁচ বছর পর তারা যখন স্টেশনে মিলিত হয়, তখন তারা বুঝতে পারে যে তাদের একে অপরের প্রতি ভালবাসা মারা যায়নি। একজন অপরজনের প্রতি আবেগী ও সংবেদনশীল হয়ে উঠে।

শ্রেষ্ঠাংশে
-----------

* উত্তম কুমার - শতদল
* অরুন্ধতী দেবী - মাধুরী
* অনিল চট্টোপাধ্যায় - সুপ্রিয়
* বিকাশ রায়
* কাজল গুপ্ত
* বিনতা রায়

তথ্যসূত্র
---------

1. 1 2  Chatterji, Shoma A.। "55 years of Jotugriha: This delicate tale of marital breakdown feels contemporary even today"। *Cinestaan*। ২০২১-০৫-০৭ তারিখে মূল থেকে আর্কাইভ করা। সংগ্রহের তারিখ ২০২১-০৫-০৭।
2. ↑  Ghosh,subodh। "Jatugriha"। *archive.org*। সংগ্রহের তারিখ ২০২১-০৫-০৭।
3. ↑  "The Master at His Best"। *The Indian Express*। ১৬ জানুয়ারি ২০০৯। সংগ্রহের তারিখ ২০২১-০৫-০৭।
4. ↑  "Gulzar to make a Bengali film"। *timesofindia.indiatimes.com*। সংগ্রহের তারিখ ২০২১-০৫-০৭।
5. ↑  "Relationship status: it's complicated"। *thehindu.com*। সংগ্রহের তারিখ ২০২১-০৫-০৭।
6. ↑  "Jatu Griha Movie: Showtimes, Review, Trailer, Posters, News & Videos | eTimes"।

বহিঃসংযোগ
---------

* ইন্টারনেট মুভি ডেটাবেজে *জতুগৃহ*  (ইংরেজি)
**নাপিত্তাছড়া ঝরনা** বাংলাদেশের চট্টগ্রামের মিরসরাইয়ের পাহাড়ে অবস্থিত একটি জলপ্রপাত। এটি খৈয়াছড়া ইউনিয়ন অন্তর্ভুক্ত ৬ নং ওয়ার্ডের নিচিন্তা ও নিজতালুকের মধ্য দিয়ে নয়দুয়ারের পূর্ব পাশের রাস্তা দিয়ে যেতে হয় 

পাহাড়ে অবস্থিত একটি ক্ষুদ্র জলপ্রপাত বা ছড়া। এখানে যে তিনটি ঝরনা রয়েছে সেগুলি কুপিকাটাখুম, মিঠাছড়ি এবং বান্দরখুম। বান্দরকুমকে অনেক সময় বান্দরিছড়া বলে অভিহিত করা হয়। কুপিকাটা খুমের ডানপাশে বেশ কিছুটা উচুঁতে পাহাড়ে উঠে ডানদিক বরাবর হেঁটে সামনে এগিয়ে ঝিরিতে নেমে আরো এগিয়ে গেলে হাতের বাম পাশে আরেকটি ঝিরি পড়বে। এই ঝিরি ধরে প্রায় 30 মিনিট এগিয়ে গেলে ঝিরির শেষে বাঘ বিয়ানী ঝরনা দেখতে পাওয়া যায়। সেই জলপ্রপাতটি দেখার পরে, আবার আগের পথ ধরে ফিরে আসলে এবং আগের ঝিরি ধরে এগিয়ে গেলে, কিছু সুন্দর ক্যাসকেড দেখা যায় এবং জলপ্রপাতের শেষে বান্দর খুম জলপ্রপাত দেখতে পাওয়া যায়। এই বান্দরখুম জলপ্রপাতটি এই ট্রেইলের সবচেয়ে সুন্দর জলপ্রপাত। আর এই ঝরনাটি নাপিত্তা ছড়া ঝরনা নামে পরিচিত। একে এলাকাবাসীরা রূপসী ঝরনা নামেও ডাকে।

ঝরনাগুলোতে যাওয়ার যে ঝিরিপথ রয়েছে সেটাকে নাপিত্তাছড়া ট্রেইল বলে। এই ঝিরিপথ ছোট ছোট নুড়িপাথরে পরির্কীর্ণ। বর্ষা মৌসুমে ঝরনা ধারায় জলপ্রবাহ উপচে পড়ে। এ ঝরনার পানি শীতল। প্রপাতের সম্মুখবর্তী অংশ বেশ গভীর। এ এলাকায় ত্রিপুরা উপজাতীয়রা বসবাস করে। বাঢ়বিয়ানী ঝরনার অবস্থানও সন্নিহিত এলকায়।

অবস্থান
-------

চট্টগ্রাম-ঢাকা মহাসড়কের মিরসরাই উপজেলার খৈয়াছড়া ইউনিয়ন অন্তর্ভুক্ত নয়াদুয়ার বাজার এলাকায় এটির অবস্থান। মহাসড়ক থেকে নাপিত্তাছড়া ঝরনায় পৌছাতে ৫০-৬০ মিনিটের মত সময় লাগে।

ইতিহাস
------

পাহাড়ের কোল ঘেষে টিপরাখুম মধ্য দিয়ে এই ঝরনায় যেতে হয়। মূলত ত্রিপুরা আদিবাসীরা এখানে থাকে। তাই এর নাম হয় টিপরাখুম।

চিত্রশালা
---------

* 
* 
*

আরও দেখুন
---------

* বাংলাদেশের জলপ্রপাতসমূহের তালিকা

তথ্যসূত্র
---------

1. ↑  "নাপিত্তাছড়া ঝর্ণা ও ট্রেইল"। *যুগান্তর*। সংগ্রহের তারিখ ২০২৩-১১-১১।
2. 1 2  "ভরা বর্ষায় বাঘবিয়ান ও নাপিত্তাছড়া ঝরনা"। *বাংলা ট্রিবিউন*। সংগ্রহের তারিখ ২০২৩-১১-১১।

বহিঃসংযোগ
---------


উইকিভ্রমণে ***নাপিত্তাছড়া ঝর্ণা*** সম্পর্কিত ভ্রমণ নির্দেশিকা রয়েছে।
**জাকিয়া তাবাসসুম** হলেন একজন বাংলাদেশি রাজনীতিবিদ যিনি বাংলাদেশ আওয়ামী লীগের রাজনীতির সাথে যুক্ত। তিনি একাদশ জাতীয় সংসদের সংরক্ষিত নারী আসনের সাংসদ হিসেবে দায়িত্ব পালন করছেন।

পরিবার
------

বৃহত্তর দিনাজপুর জেলা এবং মহান মুক্তিযুদ্ধের অন্যতম শীর্ষ সংগঠক জননেতা অ্যাডভোকেট মো. আজিজুর রহমান এম,এন,এ তার বাবা। কবি ও সাংস্কৃতিক ব্যক্তিত্ব মুজতবা আহমেদ মুরশেদ তার ভাই। চার ভাই চার বোনের মধ্যে তিনি সবার ছোটো।

অন্যান্য তথ্য
-------------

জাকিয়া তাবাসসুম জুঁই একজন সাহিত্যমনা ও সাংস্কৃতিক ব্যক্তিত্ব। ২৩ জুন ২০১৯, বাংলাদেশ আওয়ামীলীগ-এর প্রতিষ্ঠাবার্ষিকীতে ১১তম জাতীয় সংসদের ২০১৯-২০২০ জাতীয় অর্থ বাজেট অধিবেশনে তিনি তার বক্তব্যের শুরুতে স্বরচিত গানের কলির মাধ্যমে (আমরা পেয়েছি তোমায়- জাতির পিতা, জাতির পিতা / তুমি দিয়েছো আমায়- স্বাধীনতা, স্বাধীনতা) হাজার বছরের শ্রেষ্ঠ বাঙালি বঙ্গবন্ধু শেখ মুজিবুর রহমান ও প্রধানমন্ত্রী শেখ হাসিনার প্রতি শ্রদ্ধাজ্ঞাপন করেছেন। তিনি দিনাজপুর লেখক পরিষদ-এর প্রতিষ্ঠাকালীন সাধারণ সম্পাদক ও বতর্মান কমিটির সভাপতি।

তথ্যসূত্র
---------

1. ↑  "সংরক্ষিত নারী আসনে ৪৯ জন বিনা প্রতিদ্বন্দ্বিতায় নির্বাচিত"। *সমকাল*। ১৬ ফেব্রুয়ারি ২০১৯। ২২ জুলাই ২০১৯ তারিখে মূল থেকে আর্কাইভ করা। সংগ্রহের তারিখ ২১ জুলাই ২০১৯।
2. ↑  "সংরক্ষিত আসনে ৪৯ জন বিনা প্রতিদ্বন্দ্বিতায় নির্বাচিত"। *মানবজমিন*। ১৭ ফেব্রুয়ারি ২০১৯। সংগ্রহের তারিখ ২১ জুলাই ২০১৯।
3. ↑  "শপথ নিলেন সংরক্ষিত নারী এমপিরা"। *একুশে টিভি*। ২০ ফেব্রুয়ারি ২০১৯। সংগ্রহের তারিখ ২১ জুলাই ২০১৯।
4. ↑  "গানে গানে সংসদে বক্তব্য দিলেন এমপি জাকিয়া তাবাসসুম, সোশ্যাল মিডিয়ায় ভাইরাল (ভিডিও)"। ২ জুন ২০২১ তারিখে মূল থেকে আর্কাইভ করা। সংগ্রহের তারিখ ২ জুন ২০২১।
5. ↑  "দিনাজপুর লেখক পরিষদের সভাপতি জুঁই, শাহী সম্পাদক নির্বাচিত"।
**চোনান সিটি ফুটবল ক্লাব** (কোরীয়: 천안 시티 FC, ইংরেজি: Cheonan City FC; সাধারণত **চোনান সিটি এফসি** এবং সংক্ষেপে **চোনান সিটি** নামে পরিচিত) হচ্ছে চোনান ভিত্তিক একটি দক্ষিণ কোরীয় পেশাদার ফুটবল ক্লাব। এই ক্লাবটি বর্তমানে দক্ষিণ কোরিয়ার দ্বিতীয় স্তরের ফুটবল লিগ কে লিগ ২-এ প্রতিযোগিতা করে। এই ক্লাবটি ২০০৮ সালের ৯ই জানুয়ারি তারিখে প্রতিষ্ঠিত হয়েছে। ২৬,০০০ ধারণক্ষমতাবিশিষ্ট চোনান স্টেডিয়ামে ক্লাবটি তাদের সকল হোম ম্যাচ আয়োজন করে থাকে। বর্তমানে এই ক্লাবের ম্যানেজারের দায়িত্ব পালন করছেন দক্ষিণ কোরীয় সাবেক ফুটবল খেলোয়াড় পার্ক নাম-ইয়ল এবং সভাপতির দায়িত্ব পালন করছেন পার্ক সাং-দন। বর্তমানে দক্ষিণ কোরীয় রক্ষণভাগের খেলোয়াড় কিম জু-হন এই ক্লাবের অধিনায়কের দায়িত্ব পালন করছেন।

পার্ক দং-হিউক, জো ইহ-রক, চো হিয়ং-ইক, জো জু-ইয়ং এবং কিম জং-সুকের মতো খেলোয়াড়গণ চোনান সিটির জার্সি গায়ে মাঠ কাঁপিয়েছেন।

ইতিহাস
------

২০০৮ মৌসুমে, পেশাদার ফুটবল ক্লাব হিসেবে প্রথম মৌসুমে চোনান সিটি দক্ষিণ কোরিয়ার পেশাদার ফুটবল ক্লাবগুলোর মধ্যকার আয়োজিত দক্ষিণ কোরীয় ফুটবল লিগ পদ্ধতির তৎকালীন তৃতীয় স্তরের পেশাদার ফুটবল লিগ কোরিয়া জাতীয় লিগে প্রতিদ্বন্দ্বিতা করেছিল; উক্ত মৌসুমে চোনান সিটি ৮ জয় এবং ৮ ড্রয়ে সর্বমোট ৩২ পয়েন্ট অর্জন করে ২০০৮ কোরিয়া জাতীয় লিগের সামগ্রিক পয়েন্ট তালিকায় ১০ম স্থান অর্জন করেছিল। কোরিয়া জাতীয় লিগের উক্ত মৌসুমে দক্ষিণ কোরীয় আক্রমণভাগের খেলোয়াড় গু হিউন-সো ১৩টি গোল করে চোনান সিটির হয়ে সর্বোচ্চ গোল করেছিলেন।

তথ্যসূত্র
---------

1. ↑
2. ↑
3. ↑
4. ↑  "সংরক্ষণাগারভুক্ত অনুলিপি"। ২৬ সেপ্টেম্বর ২০২৩ তারিখে মূল থেকে আর্কাইভ করা। সংগ্রহের তারিখ ১১ সেপ্টেম্বর ২০২৩।
5. ↑
6. ↑
7. ↑

বহিঃসংযোগ
---------


উইকিমিডিয়া কমন্সে **চোনান সিটি ফুটবল ক্লাব** সংক্রান্ত মিডিয়া রয়েছে।

* দাপ্তরিক ওয়েবসাইট (কোরীয়) (ইংরেজি)
***সিস্টার*** হল একটি জনপ্রিয় বাংলা চলচ্চিত্র যা পরিচালনা করেন পীযুষ বোস। এই চলচ্চিত্রটি ১৯৭৭ সালে ভয়েস এন্ড ভিশান অফ ইন্ডিয়া ব্যানারে মুক্তি পেয়েছিল এবং এই চলচ্চিত্রটি সংগীত পরিচালনা করেছিলেন সলিল চৌধুরী। এই চলচ্চিত্রটির মুখ্য চরিত্রে অভিনয় করেন উত্তম কুমার, সুপ্রিয়া দেবী, উৎপল দত্ত, সন্তোষ দত্ত।

কাহিনী
------

কলেজে পড়ার সময় কল্যাণী তার পরিচয় জানতে পারে - সে একজন অবৈধ সন্তান। কল্যাণী আত্মহত্যা করার চেষ্টা করে, কিন্তু তার বাবা জোসেফ তার জীবন রক্ষা করে এবং তাকে সিমলায় নিয়ে আসে। তার বাবা এখানে একটি এতিমখানা করেছেন। তিনি এই অনাথ আশ্রমের সমস্ত দায়িত্ব কল্যাণীকে দেন। শীঘ্রই তার বাবা মারা যায় এবং সে জায়গাটির দায়িত্বে থাকে। এলাকার দরিদ্র শ্রমিকরা তাকে ভালোবাসে। তার বাচ্চারা এতিমখানার বাচ্চা। একদিন বিদেশী বাহিনী এতিমখানায় হাত নামা পর্যন্ত সবকিছু ঠিকঠাক চলল। আক্রমণকারী সেনাবাহিনী এই ছোট শিশুদের উপর অত্যাচার চালায়। কল্যাণী তাদের সাহসী হতে শেখায়। একটি ছোট ছেলে দৌড়ে বেরিয়ে এসে ভারতীয় সেনাবাহিনীকে এই হামলার কথা জানায়। সেনাবাহিনী এসে শত্রুকে হত্যা করে। এই ঘটনায় অনেক শিশু প্রাণ হারিয়েছে কিন্তু এটি সাহসিকতার গল্প।

শ্রেষ্ঠাংশে
-----------

* উত্তম কুমার
* সুপ্রিয়া দেবী
* উৎপল দত্ত
* সন্তোষ দত্ত
* শম্ভু ভট্টাচার্য
* মাষ্টার লাকি

তথ্যসূত্র
---------

1. ↑  FilmiClub। "Sister (1977)"। *FilmiClub* (ইংরেজি ভাষায়)। সংগ্রহের তারিখ ২০২২-০১-১৭।
2. ↑  "Sister (1977)"। *Indiancine.ma*। সংগ্রহের তারিখ ২০২২-০১-১৭।
3. ↑  "Sister (1977) - Review, Star Cast, News, Photos"। *Cinestaan*। ২০২০-১২-০৩ তারিখে মূল থেকে আর্কাইভ করা। সংগ্রহের তারিখ ২০২২-০১-১৭।

বহিঃসংযোগ
---------

* ইন্টারনেট মুভি ডেটাবেজে *সিস্টার*  (ইংরেজি)
**সম্বন্ধ বিপণন** (ইংরেজি: affiliate marketing) বা **অ্যাফিলিয়েট মার্কেটিং** হলো এমন এক ধরনের কর্ম-দক্ষতাভিত্তিক বিপণন প্রক্রিয়া যেখানে এক বা একাধিক বিপণনকারিরা (বা মার্কেটাররা) একটি নির্দিষ্ট ব্যবসায় প্রতিষ্ঠানের সাথে জড়িত হয়ে ঐ প্রতিষ্ঠানে গ্রাহক আনার জন্য তাদের বিপণন দক্ষতা প্রয়োগ করে থাকে এবং গ্রাহক আনার পর উক্ত ব্যবসায় প্রতিষ্ঠান পুরস্কার-স্বরূপ বিপণনকারিদের দিনশেষে কিছু নগদ অর্থ প্রদান করে থাকে। এই ধরনের বিপণন ব্যবস্থায় চারটি প্রধান ভিত্তি রয়েছেঃ ব্যবসায়ীগণ (যারা খুচরা বিক্রেতা বা ব্র্যান্ড নামেও পরিচিত), অ্যাফিলিয়েট নেটওয়ার্ক (যেখানে ব্যবসায় মালিক এবং বিপণনকারী বা অ্যাফিলিয়েটরা এসে মিলিত হয়), প্রচারক (বিপণকারী বা মার্কেটার) এবং গ্রাহক। সম্বন্ধ বিপণন ব্যবস্থা বিকশিত হয়েছে মাধ্যমিক স্তরের প্রতিযোগী, বিশেষ করে ব্যবস্থাপনা সংস্থা, সুপার-অ্যাফিলিয়েট এবং বিক্রেতা বা সরবরাহকারীদের উত্থানের ফলে।

সম্বন্ধ বিপণন ইন্টারনেট মার্কেটিং-এর অন্যান্য পদ্ধতির উপরও কিছু কিছু ক্ষেত্রে প্রভাব বিস্তার করতে শুরু করেছে কেননা এই ধরনের বিপণন ব্যবস্থা প্রায়ই নিয়মিত-বিপণন পদ্ধতি গ্রহণ করে থাকে। আর সেই পদ্ধতিগুলো হলো সার্চ ইঞ্জিন অপ্টিমাইজেশান বা এসইও, সার্চ ইঞ্জিন মার্কেটিং (পিপিসি - পেই পার ক্লিক), ই-মেইল মার্কেটিং, কন্টেন্ট মার্কেটিং এবং প্রদর্শন বিপণন।

সম্বন্ধ বিপণনকে অনেক সময় রেফারেল মার্কেটিং (এটি এমন এক ধরনের বিপণন প্রক্রিয়া যেখানে মৌখিক যোগাযোগের মাধ্যমে একটি পণ্যের বিপণন প্রসার সাধিত হয়) এর সাথে গুলিয়ে ফেলা হয়। কেননা এই উভয় ধরনের বিপণন ব্যবস্থাই খুচরা বিক্রেতাদের কাছে বিক্রয় কার্যক্রম পরিচালনা করার জন্য তৃতীয় পক্ষের সহায়তা নিয়ে থাকে। যদিও উভয়ই বিপণন ব্যবস্থার স্বতন্ত্র রূপ কিন্তু তারপরও উভয়ের মধ্যে কিছু পার্থক্য বিদ্যমান আছে। সম্বন্ধ বিপণন বা অ্যাফিলিয়েট মার্কেটিং বিক্রয় পরিচালনার জন্য সম্পূর্ণ আর্থিক প্ররোচণার উপর নির্ভরশীল যেখানে রেফারেল মার্কেটি নির্ভরশীল শুধু বিশ্বাস এবং ব্যক্তিগত সম্পর্কের উপর।

সম্বন্ধ বিপণন বিজ্ঞাপণদাতাদের কর্তৃক মাঝে-মধ্যে উপেক্ষিত হয়। কেননা যেখানে সার্চ ইঞ্জিন, ই-মেইল এবং ওয়েব সিন্ডিকেশ্যান অনলাইন বিক্রেতাদের সিংহভাগ মনোযোগ আকর্ষণে সফল, সেখানে সম্বন্ধ বিপণন তুলনামূলকভাবে দৃষ্টি আকর্ষণে কম সফল। কিন্তু তারপরও সম্বন্ধ বিপণন বা অ্যাফিলিয়েট মার্কেটিং অনলাইন বিপণন এবং কৌশলগত বাজারজাতকরণের ক্ষেত্রে গুরুত্বপূর্ণ ভূমিকা পালন করে চলেছে।

তথ্যসূত্র
---------

1. ↑  Guide, Understanding Affiliate Marketing: A. Comprehensive। "Understanding Affiliate Marketing: A Comprehensive Guide"। *InsidersView* (ইংরেজি ভাষায়)। সংগ্রহের তারিখ ২০২৪-০৪-০৪।
2. ↑  Prussakov, Evgenii (2007). "A Practical Guide to Affiliate Marketing" (pp.16-17), 2007. আইএসবিএন ০-৯৭৯১৯২৭-০-৬.
**বম** পার্বত্য চট্টগ্রামের একটি ক্ষুদ্র জাতিসত্তার নাম। বম জাতি মঙ্গোলীয় জনগোষ্ঠীর লোক। ‘বম’ শব্দের অর্থ হলো **বন্ধন**। জীবনের যাবতীয় কর্ম, শিকার পর্ব, নৃত্যগীত, পানাহার, দেবতার উদ্দেশে যজ্ঞ নিবেদন সবকিছুই একত্র হয়ে সম্মিলিতভাবে সম্পাদন করার রীতি থেকে ‘বম‘ বা ‘বন্ধন’-এর ধারণাটি এসেছে। বান্দরবান জেলার রুমা, থানচি, রোয়াংছড়ি ও সদর থানা এবং রাঙ্গামাটি জেলার বিলাইছড়ি থানায় মোট ৭০টি গ্রামে বম জাতির বসবাস। বমদের সঙ্গে বাংলাদেশের মূলস্রোতের মানুষের যোগাযোগ ও জানাশোনা অতি সামান্যই। বান্দরবান পার্বত্য জেলার মারমা ও রাখাইনরা বমদের লাঙ্গি বা লাঙ্গে বলে অভিহিত করে।

জনসংখ্যা
--------

বম সমাজ পুরুষতান্ত্রিক। ১৯৯১ সালের আদমশুমারি অনুযায়ী বাংলাদেশে বম জনসংখ্যা ৬ হাজার ৯৭৮ জন। তাদের পরিবার সংখ্যা ১,৩৪৯টি। ১৯৬৬ সালে বমদের ৮৬% লোক খ্রিস্টান হয় বলে জানা যায়। ২০০১ সালে বমদের প্রায় সকলেই খ্রিস্ট ধর্ম গ্রহণ করেছে। তাদের পরিবারে পিতাই হলেন প্রধান ব্যক্তি।

ইতিহাস
------

অতীতে বম জনগোষ্ঠীর লোকজন নদী থেকে দূরে দুর্গম পর্বত শিখরে তাদের গ্রামগুলি নির্মাণ করত। গ্রামগুলির চারপাশে শক্ত গাছের খুঁটি পুঁতে বেষ্টনী তৈরি করা হতো। বমরা মাটিতে খুঁটি পুঁতে উঁচু পাহাড়ের উপর প্ল্যাটফর্ম তৈরি করে তাতে বাড়িঘর নির্মাণ করে। তাদের ঘরকে মাচাং বলা হয়। মাচাং বাঁশ বা কাঠ দিয়ে তৈরি করা হয়।

সংস্কৃতি
--------

সামাজিক আচার-আচরণ, বিচার সালিশ এবং বিবাদ মীমাংসার জন্য এদের নিজস্ব সামাজিক অবকাঠামো আছে। এই কাঠামো সামগ্রিকভাবে সামাজিক আচার-ব্যবস্থাকে নিয়ন্ত্রণ করে থাকে। বম সমাজের কেউ এ যাবৎ নিজেদের মধ্যে সংঘটিত কোন বিবাদ মীমাংসার জন্য আদালত বা অন্যকোন সরকারি সংস্থার শরণাপন্ন হয়েছে বলে জানা যায় না। আজও বমরা তাদের জীবন পরিচালনা করে বম কাস্টমারি ল’ গ্রন্থের নির্দেশিকা অনুযায়ী। বমদের বাঁশনৃত্য তাদের জীবনেরই অপরিহার্য অংশ। এটি পরিবেশ থেকে নেওয়া নৃত্যানুষ্ঠান। বমদের চেরাউ নৃত্য ও সঙ্গীত আসলে কোন আনন্দের বা উৎসবের নৃত্য বা গান নয়। এ নৃত্য ও গান পরিবেশিত হয় বম পরিবারের দুঃখ ও শোকের দিনে। বিশেষ করে পরিবারের কারও অকাল বা অস্বাভাবিক মৃত্যু হলে এই গান করা হয়। শোকের সময় মানুষকে সান্ত্বনা ও সাহস দেওয়ার এটাই বমদের রীতি।

খ্রিস্টান মিশনারিগণ বমদের মধ্যে ঊনবিংশ শতাব্দীর মাঝামাঝি সময় থেকে খ্রিস্টান ধর্ম প্রচার শুরু করে। তখন থেকে বমরা খ্রিস্টান হতে থাকে। ১৯৫৯ সাল থেকে ব্যাংককের বাইবেল সোসাইটির তত্ত্বাবধানে লুসাই ভাষায় লিখিত বাইবেল বম ভাষায় অনুবাদের কাজ শুরু হয়।

তথ্যসূত্র
---------

Loncheu, Nathan (২০১৩)। Dena, Lal, সম্পাদক। *Bawmzos: A Study Of The Chin-Kuki-Zo Tribes Of Chittagong*। Akansha Publishing House। আইএসবিএন 9788183703468। সংগ্রহের তারিখ ১৭ মার্চ ২০১৩।

আরও দেখুন
---------

| * দে
* স
 বাংলাদেশের জাতিগোষ্ঠী |
| --- |
| ইন্দো-আর্য | 
* উর্দুভাষী
* কেওট
* কোঁচ
* বড়ুয়া
* বোনাজ
* বাঙালি
	+ ঢাকাইয়া
	+ সিলেটি
* আটকে পড়া পাকিস্তানি/বিহারি
* বিষ্ণুপ্রিয়া মণিপুরী
* বীন
* নেপালি
* পোলিয়া
* রাজবংশী
* Ranjoarh
* রোহিঙ্গা

 |  |
| অস্ট্রো-এশিয় | 
* Aowe
* Kharia
* খাসিয়া
* কৈবর্ত
* জয়ন্তিয়া
* বাউড়ি
* ভূমিজ
* মুন্ডা
* Mahle
* সাঁওতাল

 |
| দ্রাবিড় | 
* বীন
* ওরাওঁ
* মাল্টো
* মুশাহার
* পাহাড়িয়া
	+ মাল পাহাড়িয়া
	+ Sauria Paharia

 |
| তিব্বতি-বর্মণ | 
* খুমি
* খিয়াং
* গারো
* চক
* চাকমা
* জো
	+ বম
	+ চিন
		- মুরং
	+ কুকি
		- Halam
	+ পাংখো
		- Hrangkhol
	+ মিজো
* ডালু
* তঞ্চঙ্গ্যা
* ত্রিপুরা
* মারমা
* মণিপুরী
	+ পাঙ্গাল
* হাজং
* রাখাইন
* Laleng

 |
| অন্যান্য | 
* আর্মেনীয়
* চীনা
* ভারতীয়
* জুম্ম

 |
**জিলবাব** ( আরবি: جِلْبَاب ) বলতে একধরণের বিশেষ লম্বা ও ঢিলেঢালা জামা বা উপরে পরিহিত পোশাককে বোঝানো হয়, যা পর্দার অংশ হিসেবে মুসলিম নারীরা পরিধান করে থাকে। পরিধানকারীরা বিশ্বাস করেন যে জিলবাব কুরআন নির্দেশিত হিজাবের সংজ্ঞাকে পূর্ণতা দান করে। ইরান ও আফগানিস্তানে ফার্সি-ভাষাভাষীরা জিলবাবকে "চাদর" শব্দেও সম্বোধন করেন। আধুনিক জিলবাব পুরো শরীর জুড়ে বিস্তৃত থাকে। কিছু মহিলা জিলবাব ও নেকাবের সাথে মোজা দিয়ে হাত ও মুখও ঢেকে রাখেন।

কুরআন ও হাদিসে জিলবাব
---------------------

**জিলবাব** শব্দের বহুবচন হল জালাবিব, যা কুরআনের ৩৩:৫৯ (সূরা আল-আহযাব) আয়াতে পাওয়া যায়।  সে আয়াতের ইউসুফ আলীর একটি জনপ্রিয় ইংরেজি অনুবাদ হল:

> হে নবী! তুমি নিজের স্ত্রী, কন্যা ও মু'মিনদের নারীদের বলে দাও যে, তারা যেন নিজেদের চাদরের ( জিলবাব ) কিছু অংশ নিজেদের উপর টেনে দেয় (যখন তারা বাড়ীর বাইরে যায়), এতে তাদের (পর্দাশীল নারী হিসেবে) চেনা সহজতর হবে এবং তাদেরকে উত্যক্ত করা হবে না। আল্লাহ অতি ক্ষমাশীল, পরম দয়ালু।
> 
> 

এটি কুরআন থেকে নিম্নোক্ত যা ব্যাখ্যা করে যে একজন মুসলিম মহিলাকে কীভাবে আচরণ এবং পোশাক পরতে হবে:

> Tell the believing men that they shall subdue their eyes (and not stare at the women), and to maintain their chastity. This is purer for them. God is fully Cognizant of everything they do. And tell the believing women to subdue their eyes, and maintain their chastity. They shall not reveal any parts of their bodies, except that which necessarily appears thereof. They shall cover their chests, and shall not relax this code in the presence of other than their husbands, their fathers, the fathers of their husbands, their sons, the sons of their husbands, their brothers, the sons of their brothers, the sons of their sisters, other women, the male servants or employees whose sexual drive has been nullified, or the children who have not reached puberty. They shall not strike their feet when they walk in order to shake and reveal certain details of their bodies. All of you shall repent to God, O you believers, that you may succeed.
> 
> — Quran 24:30–31

কুরআনের উপরোক্ত আয়াতের (৩৩:৫৯) উপর মন্তব্যকারী অনেক হাদিসে *jilbāb* কথা বলা হয়েছে।

> Narrated Umm Salamah, Ummul Mu'minin: When the verse "That they should cast their outer garments over their persons" was revealed, the women of Ansar came out as if they had crows over their heads by wearing outer garments.
> 
> — Sunan Abi Dawud, Book 33, Number #4090 (Classified as 'Sahih' by Al-Albani)

তথ্যসূত্র
---------



1. ↑  "Jilbaab What's Meaning..."।
2. ↑  "معنى الجلباب"। *www.islamweb.net* (আরবি ভাষায়)। সংগ্রহের তারিখ ২০২৪-০৩-১৪।
3. ↑  *কোরআন: সূরা আহযাব; আয়াত: ৫৯*।
প্রবক্তাগণ
এটি গ্রেগরীয় বর্ষপঞ্জী অনুযায়ী ৪০০-এর দশক। এটি শুরু হয়েছে ১লা জানুয়ারি, ৪০০ থেকে এবং শেষ হয়েছে ৩১ ডিসেম্বর, ৪০৯ তারিখে।

ঘটনা
----

### ৪০০

এই অনুচ্ছেদটি ৪০০ থেকে অন্তর্ভুক্ত করা। (সম্পাদনা | ইতিহাস) ==== জানুয়ারি-মার্চ ====

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ৪০১

এই অনুচ্ছেদটি ৪০১ থেকে অন্তর্ভুক্ত করা। (সম্পাদনা | ইতিহাস) ==== জানুয়ারি-মার্চ ====

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ৪০২

এই অনুচ্ছেদটি ৪০২ থেকে অন্তর্ভুক্ত করা। (সম্পাদনা | ইতিহাস) ==== জানুয়ারি-মার্চ ====

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ৪০৩

এই অনুচ্ছেদটি ৪০৩ থেকে অন্তর্ভুক্ত করা। (সম্পাদনা | ইতিহাস) ==== জানুয়ারি-মার্চ ====

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ৪০৪

এই অনুচ্ছেদটি ৪০৪ থেকে অন্তর্ভুক্ত করা। (সম্পাদনা | ইতিহাস)
### ৪০৫

এই অনুচ্ছেদটি ৪০৫ থেকে অন্তর্ভুক্ত করা। (সম্পাদনা | ইতিহাস) ==== জানুয়ারি-মার্চ ====

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ৪০৬

এই অনুচ্ছেদটি ৪০৬ থেকে অন্তর্ভুক্ত করা। (সম্পাদনা | ইতিহাস) ==== জানুয়ারি-মার্চ ====

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ৪০৭

এই অনুচ্ছেদটি ৪০৭ থেকে অন্তর্ভুক্ত করা। (সম্পাদনা | ইতিহাস) ==== জানুয়ারি-মার্চ ====

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ৪০৮

এই অনুচ্ছেদটি ৪০৮ থেকে অন্তর্ভুক্ত করা। (সম্পাদনা | ইতিহাস) ==== জানুয়ারি-মার্চ ====

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ৪০৯

এই অনুচ্ছেদটি ৪০৯ থেকে অন্তর্ভুক্ত করা। (সম্পাদনা | ইতিহাস) ==== জানুয়ারি-মার্চ ====

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর
**রাজিয়া বেগম** (৩০ নভেম্বর ১৯৫৮ - ৩১ জুলাই ২০১০) একজন সরকারী কর্মকর্তা ছিলেন যিনি বাংলাদেশের প্রথম নারী জেলা প্রশাসক হিসেবে দায়িত্ব পালন করেন।

জন্ম ও শিক্ষা
-------------

রাজিয়া বেগম ১৯৫৮ সালের ৩০ নভেম্বর জামালপুর জেলায় জন্মগ্রহণ করেন। তার পিতা সরকারী কর্মকর্তা ছিলেন ফলে তার শৈশব কাটে পিতার সাথে দেশের বিভিন্ন স্থানে। ১৯৭৪ সালে কুমিল্লা থেকে মাধ্যমিক ও ১৯৭৬ সালে চট্টগ্রাম সিটি কলেজ থেকে উচ্চ মাধ্যমিক পাশ করেন। চট্টগ্রাম বিশ্ববিদ্যালয়ের ইসলামের ইতিহাস ও সংস্কৃতি বিভাগ থেকে ১৯৮০ সালে স্নাতক ও ১৯৮১ সালে স্নাতকোত্তর ডিগ্রি অর্জন করেন।

কর্মজীবন
--------

১৯৮২ সালে বাংলাদেশ কর্ম কমিশন (বিসিএস) পরীক্ষায় উত্তীর্ণ হয়ে প্রশাসন ক্যাডার হিসবে সরকারী চাকুরীতে যোগদান করেন। তার প্রথম কর্মস্থল ছিল নোয়াখালী জেলায়। তিনি সেখানে জেলা প্রশাসকের কার্যালয়ে সহকারী কমিশনার ও ম্যাজিস্ট্রেট হিসেবে যোগ দেন। পরবর্তীতে পদোন্নতি পেয়ে আরও কয়েকটি জেলায় দায়িত্ব পালন করেন। ২০০১ সালের ২৮ মার্চ তিনি রাজবাড়ী জেলার জেলা প্রশাসক হিসেবে যোগদান করেন এবং ২০০২ সালের ২৫ এপ্রিল পর্যন্ত দায়িত্ব পালন করেন। বাংলাদেশের প্রথম নারী হিসেবে তিনি জেলা প্রশাসক হন। তিনি বিভিন্ন মন্ত্রণালয়ে উপসচিব, সিনিয়র সচিব ও সবশেষ ২০০৯ সালের ৩০ ডিসেম্বর থেকে মৃত্যু পর্যন্ত মহিলা ও শিশু বিষয়ক মন্ত্রণালয়ের ভারপ্রাপ্ত সচিব হিসেবে দায়িত্ব পালন করেন।

ব্যক্তিগত জীবন
--------------

রাজিয়া বেগম ব্যাংক কর্মকর্তা নজরুল ইসলাম খানকে বিয়ে করেন। ২০১০ সালের ৩১ জুলাই ঢাকা-আরিচা মহাসড়কের মানিকগঞ্জের পাটুরিয়া মোড়ে এক সড়ক দূর্ঘটনায় রাজিয়া মৃত্যুবরণ করেন।

তথ্যসূত্র
---------

1. ↑  "দেশে নারী জাগরণের অগ্রজ যারা"। *www.bhorerkagoj.com*। ১৪ মে ২০১৯ তারিখে মূল থেকে আর্কাইভ করা। সংগ্রহের তারিখ ১৫ মে ২০১৯।
2. ↑  "রাজবাড়ীর সাবেক প্রথম নারী জেলা প্রশাসক এবং গণপ্রজাতন্ত্রী বাংলাদেশ সরকারের মহিলা ও শিশু বিষয়ক মন্ত্রণালয়ের সাবেক সচিব রাজিয়া বেগম"। *dailymatrikantha.com*। সংগ্রহের তারিখ ১৫ মে ২০১৯।
3. ↑  "রাজবাড়ী জেলা"। *rajbari.gov.bd* (ইংরেজি ভাষায়)। ১৫ মে ২০১৯ তারিখে মূল থেকে আর্কাইভ করা। সংগ্রহের তারিখ ১৫ মে ২০১৯।
**স্যার ওয়াল্টার স্টার্লিং, ১ম ব্যারোনেট** (24 জুন ১৭৫৮ - ২৫ আগস্ট ১৮৩২) একজন ইংরেজ ব্যাংকার এবং রাজনীতিবিদ ছিলেন। 

তিনি ফিলাডেলফিয়ায় ক্যাপ্টেন ওয়াল্টার স্টার্লিং, ফ্যাস্কিনের আরএন, ল্যানার্ক এবং ফিলাডেলফিয়ার তার স্ত্রী ডরোথি উইলিং-এর পুত্র।

তিনি ছিলেন ক্যাপ্টেন কমান্ড্যান্ট তারপর ১৭৯৮ সালে সমারসেট প্লেস ভলান্টিয়ার্সের মেজর কমান্ড্যান্ট, লেফ্ট কর্নেল। ১৮০৩-০৮ সালে প্রিন্স অফ ওয়েলসের অনুগত মিডলসেক্স স্বেচ্ছাসেবকদের এবং ১৮০৩-০৭ সালে লন্ডন এবং ওয়েস্টমিনস্টার লাইট হরসের সদস্য।

তিনি গ্লোব ইন্স্যুরেন্স কোং এর একজন পরিচালক এবং স্ট্র্যান্ডের হডসোল এবং মিশেল (পরে হডসোল এবং স্টার্লিং) ব্যাংকের একজন জুনিয়র অংশীদার ছিলেন। তিনি ১৭৯৯ থেকে ১৮০২ সাল পর্যন্ত গ্যাটন, সারে এবং ১৮০৭ থেকে ১৮২০ সাল পর্যন্ত সেন্ট আইভস, কর্নওয়ালের এমপি নির্বাচিত হন। 1800 সালে তিনি একটি ব্যারোনেট তৈরি করেন এবং 1804-05 এর জন্য কেন্টের উচ্চ শেরিফ নিযুক্ত হন।

তিনি সোসাইটি অফ অ্যান্টিকোয়ারিজের একজন ফেলো ছিলেন এবং 1801 সালে রয়্যাল সোসাইটির একজন ফেলো নির্বাচিত হন 

1794 সালে, তিনি সুসান্নাকে বিয়ে করেন, জর্জ ট্রেনচার্ড গুডেনাফের কন্যা এবং উত্তরাধিকারী, বোরউড, আইল অফ উইটের FRS: তাদের একটি পুত্র এবং 4 কন্যা ছিল। লেডি স্টার্লিং 1806 সালে মারা যান এবং তাকে সেন্ট মেরি চার্চ, হারমন্ডসওয়ার্থে সমাহিত করা হয়। 

তিনি 1832 সালে মারা যান এবং তার পুত্র স্যার ওয়াল্টার জর্জ স্টার্লিং, দ্বিতীয় ব্যারোনেট দ্বারা ব্যারোনেটসিতে স্থলাভিষিক্ত হন।

তথ্যসূত্র
---------

1. ↑  "STIRLING, Walter (1758-1832), of Shoreham Castle, nr, Sevenoaks, Kent. | History of Parliament Online"।
2. ↑  "Fellow Details"। Royal Society। সংগ্রহের তারিখ ৩০ মার্চ ২০১৬।
3. ↑  "Harmondsworth: Church Pages 17-19 A History of the County of Middlesex: Volume 4"। *British History Online*। Victoria County History, 1971। সংগ্রহের তারিখ ১৭ ডিসেম্বর ২০২২।
**জাকির হোসেন সরকার** একজন বাংলাদেশী রাজনীতিবিদ। তিনি ২০২৪ সালের বাংলাদেশের সাধারণ নির্বাচনে স্বতন্ত্র প্রার্থী হিসেবে রংপুর-৫ থেকে জাতীয় সংসদের সদস্য নির্বাচিত হন। 

তিনি আওয়ামী লীগের হয়ে রংপুর-৫ আসন থেকে জাতীয় নির্বাচনে প্রতিদ্বন্দ্বিতা করার জন্য প্রার্থী হলেও দলীয় টিকিট পেতে ব্যর্থ হন। এরপর তিনি স্বতন্ত্রভাবে প্রতিদ্বন্দ্বিতা করার সিদ্ধান্ত নেন। তবে তথ্য অস্বীকার করায় রিটার্নিং কর্মকর্তা তার মনোনয়ন বাতিল করে। পরে তিনি বাংলাদেশ নির্বাচন কমিশনে আপিলের মাধ্যমে তার প্রার্থিতা ফিরে পান। এর আগে তিনি দুইবার রংপুরের মিঠাপুকুর উপজেলা পরিষদের চেয়ারম্যানের দায়িত্ব পালন করেন। তিনি সাধারণ নির্বাচনে প্রতিদ্বন্দ্বিতা করার জন্য ২৮ নভেম্বর ২০২৩ তারিখে এই পদ থেকে পদত্যাগ করেন।

৭ জানুয়ারি ২০২৪ তারিখে অনুষ্ঠিত দ্বাদশ জাতীয় সংসদ নির্বাচনে তিনি ১ লাখ ৯ হাজার ৭০৯ ভোট পেয়ে সাংসদ নির্বাচিত হন। তার নিকটতম প্রতিদ্বন্দ্বী প্রার্থী রাশেক রহমান ৭৪ হাজার ৫৯০ ভোট পান।

তথ্যসূত্র
---------

1. ↑  "তথ্য অস্বীকার করায় জাকিরের মনোনয়ন বাতিল"। *দৈনিক কালবেলা*। সংগ্রহের তারিখ ৭ জানুয়ারি ২০২৪। [*স্থায়ীভাবে অকার্যকর সংযোগ*]
2. ↑  "রংপুরে মনোনয়ন ফিরে পেলেন স্বতন্ত্র প্রার্থী জাকির"। *জাগো নিউজ*। সংগ্রহের তারিখ ৭ জানুয়ারি ২০২৪।
3. ↑  "এমপি হতে পদত্যাগ করলেন মিঠাপুকুর উপজেলা চেয়ারম্যান"। *যুগান্তর*। সংগ্রহের তারিখ ৭ জানুয়ারি ২০২৪।
4. ↑  "রংপুর- ০৫ আসনে স্বতন্ত্রপ্রার্থী জাকির হোসেন সরকার বিজয়ী"। *নয়া দিগন্ত*। সংগ্রহের তারিখ ৭ জানুয়ারি ২০২৪।
**বৃহত্তর কুষ্টিয়া জেলা** ছিল ১৯৪৭ সালে পূর্ব পাকিস্তান সৃষ্টির সময় নদিয়া জেলা থেকে পৃথক হয়ে কুষ্টিয়া মহকুমা, মেহেরপুর মহকুমা ও চুয়াডাঙ্গা মহকুমা নিয়ে গঠিত একটি জেলা।

ইতিহাস
------

১৭২৫ সালে কুষ্টিয়া নাটোর জমিদারীর অধীনে ছিল। পরে বৃটিশ ইস্ট ইন্ডিয়া কোম্পানী ১৭৭৬ সালে কুষ্টিয়াকে যশোর জেলার অন্তর্ভুক্ত করে। কিন্তু ১৮২৮ সালে এটি পাবনা জেলার অন্তর্ভূক্ত হয়। ১৮৬১ সালে নীল বিদ্রোহের কারণে কুষ্টিয়া মহকুমা প্রতিষ্ঠা করা হয় এবং ১৮৭১ সালে কুমারখালী উপজেলা ও খোকসা উপজেলা নিয়ে কুষ্টিয়া মহকুমা নদীয়ার অর্ন্তগত হয়। ভারত উপমহাদেশ বিভক্তির পূর্বে কুষ্টিয়া নদিয়া জেলার আওতায় একটি মহকুমা ছিল। ১৯৪৭ সালে কুষ্টিয়া জেলার অভ্যুদয় ঘটে। তখন কুষ্টিয়া জেলা ৩টি মহকুমা নিয়ে গঠিত ছিল। এগুলো কুষ্টিয়া , চুয়াডাঙ্গা এবং মেহেরপুর। এরপর ১৯৮৪ সালে চুয়াডাঙ্গা ও মেহেরপুর আলাদা জেলা হিসেবে পৃথক হয়ে গেলে কুষ্টিয়া মহকুমার ৬ টি থানা নিয়ে বর্তমান কুষ্টিয়া জেলা গঠিত হয়।

প্রশাসনিক বিভাজন
----------------

বৃহত্তর কুষ্টিয়া জেলার ০৩টি মহকুমা ১৩টি উপজেলা ছিল।

| মহকুমা | নং | উপজেলা | বর্তমান জেলা |
| --- | --- | --- | --- |
| কুষ্টিয়া | ০১ | কুষ্টিয়া সদর উপজেলা | কুষ্টিয়া জেলা |
| ০২ | কুমারখালী উপজেলা |
| ০৩ | খোকসা উপজেলা |
| ০৪ | মিরপুর উপজেলা |
| ০৫ | ভেড়ামারা উপজেলা |
| ০৬ | দৌলতপুর উপজেলা |
| মেহেরপুর | ০৭ | মেহেরপুর সদর উপজেলা | মেহেরপুর জেলা |
| ০৮ | গাংনী উপজেলা |
| ০৯ | মুজিবনগর উপজেলা |
| চুয়াডাঙ্গা | ১০ | চুয়াডাঙ্গা সদর উপজেলা | চুয়াডাঙ্গা জেলা |
| ১১ | আলমডাঙ্গা উপজেলা |
| ১২ | দামুড়হুদা উপজেলা |
| ১৩ | জীবননগর উপজেলা |

বর্তমান
-------

বৃহত্তর কুষ্টিয়া জেলার মুজিবনগর স্বাধীন বাংলাদেশের প্রথম অস্থায়ী রাজধানী যা বর্তমানে মেহেরপুর জেলার একটি উপজেলা। এই অঞ্চলের ও অবিভক্ত নদীয়া জেলার আদি বাসিন্দাদের মুখের ভাষার সাথে *আধুনিক প্রমিত বাংলার* ঘনিষ্ঠ মিল পাওয়া যায়।  এই তিন জেলার অধিবাসীদের বৃহত্তর সমাজকে *বৃহত্তর কুষ্টিয়া* বলা হয়।

তথ্যসূত্র
---------

1. ↑  "জেলা হিসেবে অভ্যুদয়"। *বাংলাদেশে জাতীয় তথ্য বাতায়ন-কুষ্টিয়া জেলা*। সংগ্রহের তারিখ ২০২৪-০৩-১০।
2. ↑  "কুষ্টিয়া জেলার সংক্ষিপ্ত ইতিহাস"। *সংগ্রামের নোটবুক*। সংগ্রহের তারিখ ২০২৪-০৩-১০।
3. ↑  "কুষ্টিয়া জেলা - বাংলাপিডিয়া"। *bn.banglapedia.org*।
4. ↑  "জেলা হিসেবে অভ্যুদয়"। *জাতীয় তথ্য বাতায়ন - কুষ্টিয়া জেলা*। সংগ্রহের তারিখ ২০২৪-০৩-২৬।
5. ↑  *বৃহত্তর কুষ্টিয়ার ইতিহাস ১ম খণ্ড*। গতিধারা। ২০১৭।
**ক্রাকাতোয়া** (ইন্দোনেশীয় ভাষায় নাম - Krakatau *ক্রাকাতাউ*, পর্তুগিজ ভাষায় Krakatao *ক্রাকাতাও*) হল ইন্দোনেশিয়ার জাভা দ্বীপ ও সুমাত্রার মধ্যকার সুন্দা প্রণালীতে অবস্থিত একটি আগ্নেয় দ্বীপ। এই নামটি একগুচ্ছ দ্বীপের জন্য ব্যবহৃত হয়, যাদের মধ্যে প্রধান হল রাকাতা নামের দ্বীপটি। এখানকার আগ্নেয়গিরি হতে বহুবার ভয়াবহ অগ্ন্যুৎপাত হয়েছে। এর মধ্যে সবচেয়ে ভয়াবহ ঘটনাটি ঘটে **১৮৮৩ সালের আগস্ট মাসের ২৬ ও ২৭ তারিখে।**

১৮৮৩ সালের এই অগ্ন্যুৎপাতে প্রায় ২৫ ঘন কিলোমিটার পাথর, ভস্ম ও উত্তপ্ত পাথরকুঁচি নির্গত হয় এবং বিশ্বের নিকট ইতিহাসের সবচেয়ে প্রকান্ড শব্দের সৃষ্টি হয়। এই বিস্ফোরণের শব্দটি প্রায় ৩১০০ কিলোমিটার দূরের অস্ট্রেলিয়ার পার্থ শহর এবং প্রায় ৪৮০০ কিলোমিটার দূরের মরিশাসের রড্রিগুয়েজ দ্বীপেও শোনা যায়। এখানে তৈরি হওয়া বায়ুমণ্ডলীয় আঘাত তরঙ্গ সারা বিশ্বকে ৭ বার প্রদক্ষিণ করে। ক্রাকাতোয়ার কাছের ১৬৫টি গ্রাম ও শহর ধ্বংস হয়ে যায়, এবং ১৩২টি গ্রাম ক্ষতিগ্রস্ত হয়। সরকারী হিসাবে ৩৬,৪১৭ জন লোক মারা যায়, আরো অনেকে বিস্ফোরণ ও এর দ্বারা সৃষ্ট সুনামিতে আহত ও গৃহহারা হয়।

বিস্ফোরণে ক্রাকাতোয়া দ্বীপের দুই-তৃতীয়াংশ ধ্বংস হয়ে যায়। পরবর্তীতে ১৯২৭ ও তার পরের অগ্ন্যুৎপাতে নতুন একটি দ্বীপ সৃষ্টি হয়, স্থানীয় অধিবাসীরা যার নাম দিয়েছে Anak Krakatau (*আনাক ক্রাকাতাউ* বা "ক্রাকাতোয়ার সন্তান")।

**মৃতের সংখ্যা** 

ডাচ কর্তৃপক্ষের রেকর্ড অনুযায়ী ১৮৮৩ সালের অগ্ন্যুৎপাতে মৃতের সংখ্যা ছিল ৩৬,৪১৭, যদিও একটি অনুমান অনুযায়ী মৃতের সংখ্যা ছিল ১২0,000
সুমাত্রায় আনুমানিক ১,000 মানুষ নিহত হয়; সেবেসি দ্বীপের ৩,000 জন মানুষের মধ্যে কেউ বেঁচে ছিল না। অগ্ন্যুৎপাতের এক বছর পর পর্যন্ত আফ্রিকার পূর্ব উপকূলে ভারত মহাসাগরে মানব কঙ্কাল ভেসে যাওয়ার অসংখ্য রিপোর্ট রয়েছে।

তথ্যসূত্র
---------

1. ↑
2. ↑  "যে আগ্নেয়গিরির কারণে ইন্দোনেশিয়ার সুনামি" (ইংরেজি ভাষায়)। ২০১৮-১২-২৪। সংগ্রহের তারিখ ২০১৯-০৪-০৯।
3. ↑  "The 1883 Krakatau eruption: a year of blue Moons"।
4. ↑  "How Volcanoes Work – Krakatau, Indonesia 1883". Department of Geological Sciences, San Diego State University. Archived from the original on 13 August 2008. Retrieved 28 January 2017.
5. ↑  "Mengingat Dahsyatnya Letusan Gunung Krakatau 1883, Mungkinkah Terulang Kembali?". Tribunnews.com. 16 July 2018. Retrieved 5 July 2022
6. ↑  Winchester, Simon (2003). Krakatoa: The Day the World Exploded, August 27, 1883. Penguin/Viking. ISBN 978-0-670-91430-2.
**মাহম বেগম** বা **মাহিম বেগম**  (মৃত্যু ১৬ এপ্রিল ১৫৩৪) ২০ এপ্রিল ১৫২৬ থেকে ২৬ ডিসেম্বর ১৫৩০ সাল পর্যন্ত মুঘল সাম্রাজ্যের সম্রাজ্ঞী স্ত্রী ছিলেন এবং মুঘল সাম্রাজ্যের প্রতিষ্ঠাতা মুঘল সম্রাট বাবরের তৃতীয় এবং প্রধান স্ত্রী ছিলেন। তিনি বাবরের জীবিত জ্যেষ্ঠ পুত্র ও শেষ উত্তরাধিকারী হুমায়ুনের মাতা ছিলেন।

তিনি ছিলেন মুঘল দরবারের ফার্স্ট লেডি হওয়ার রাজকীয় উপাধি পাদশাহ বেগমের প্রথম প্রাপক। মাহম বেগম সম্পর্কে তার দত্তক কন্যা গুলবদন বেগম তার *হুমায়ুন-নামা*-তেও প্রায়শই উল্লেখ করেছেন, যিনি তাকে "মালিকা" ও "মালিকা জান" (আকা ও আকাম) হিসাবে উল্লেখ করেছেন।

পরিবার এবং বংশ
--------------

সমসাময়িক নথিতে মাহম বেগমের পিতা-মাতা সম্পর্কে কোনো নির্দিষ্ট তথ্য পাওয়া যায় না। বাবরের আত্মজীবনী **বাবরনামা**-তে তাদের বিয়ের কথা খুব কমই উল্লেখ করা হয়েছে ও মাহামের পরিবার সম্পর্কে কিছুই বলা হয়নি। যাইহোক, এমন প্রমাণ রয়েছে যে, খাজা মুহাম্মদ আলী (গুলবদন "মামা" হিসাবে উল্লেখ করেছেন) নামে একজন ব্যক্তি ছিলেন মাহামের ভাই। খোস্ত শহরকে কেন্দ্র করে বেশ কয়েকবার বাবরনামায় তাঁর নাম এসেছে, অর্থাৎ খোস্ত সরকারে চাকুরী করা, আদেশের জন্য খোস্ত থেকে আসা ইত্যাদি। মাহামের এক সন্তান সেই শহরে জন্মগ্রহণ করেছিল এবং হুমায়ুন পরে খোস্তে তার নানা-নানীর সাথে দেখা করেছেন, এই কথা নথিভুক্ত করা হয়েছিল। ইতিহাসবিদ অ্যানেট বেভারিজ এই পরিবারটিকে "শান্ত, যুদ্ধহীন খ্বাজা" বলেছেন। বাবর একজন নির্দিষ্ট আবদুল মালিক খোস্তির কথাও উল্লেখ করেছেন যিনি হয়তো মাহামের আত্মীয়ও ছিলেন, যদিও এটা নিশ্চিত নয়।

তার নাতি আকবরের উজির আবুল ফজল ইবনে মুবারক বলেছেন যে মাহম একাদশ শতাব্দীর সুফি রহস্যবাদী শেখ আহমদ জামির বংশধর খোরাসানের একটি সম্ভ্রান্ত পরিবার থেকে এসেছিলেন। এটি তার পুত্রবধূ হামিদা বানু বেগমের সাথে ভাগ করে নেওয়া একটি বংশ ছিল। তিনি আরও উল্লেখ করেছেন যে তিনি হেরাতের তৈমুরীয় শাসক সুলতান হোসেন বায়কারার আত্মীয় ছিলেন। যদিও সঠিক সম্পর্ক দেওয়া হয়নি, তবে আবুল ফজল (*নিসবাত-ই-খওয়েশ*) দ্বারা ব্যবহৃত শব্দটি তার পিতার পক্ষে রক্তের সম্পর্ককে বোঝাতে পারে। ফলস্বরূপ, সুলতান হোসেনের মৃত্যুর পরপরই মাহমের সাথে বাবরের বিবাহ মাহমের শোকাবহ অবস্থার প্রতি সমবেদনার চিহ্ন হতে পারে।

তৈমুরীয় সম্পর্ককে আরও এগিয়ে নিয়ে যাওয়ার ইঙ্গিতও রয়েছে। মাহম বেগমের দত্তক কন্যা গুলবদন বলেছেন যে সম্রাজ্ঞী কাবুলের নববর্ষের বাগানের মালিকদের সাথে সম্পর্কিত ছিল, এটি মূলত বাবরের মামা দ্বিতীয় উলুগ বেগ দ্বারা নির্মিত হয়েছিল। এছাড়াও, কিছু বিবেচনায় গুলবদনের মা দিলদার আগাছা বেগমও মাহমের আত্মীয় ছিলেন। দিলদার নিজে বাবরের আরেক চাচা সুলতান মাহমুদ মির্জার মেয়ে ছিলেন বলে ধারণা করা হয়।

তথ্যসূত্র
---------

1. ↑  Mukhia 2004।
2. ↑  Babur (১৯২২)। *The Babur-nama In English (Memoirs of Babur)*। Luzac & Co.। পৃষ্ঠা 714।
3. ↑  Gulbadan Begum (১৯০২)। *The History of Humayun (Humayun-nama)*। Royal Asiatic Society। পৃষ্ঠা 257।
4. ↑  Ray, Sukumar (১৯৪৮)। *Humāyūn in Persia*। Royal Asiatic Society of Bengal। পৃষ্ঠা 18। আইএসবিএন 9788172361181।
5. ↑  Gulbadan Begum (1902, p. 257)
6. ↑  Wade, Bonnie C. (১৯৯৮)। *Imaging Sound: An Ethnomusicological Study of Music, Art, and Culture in Mughal India*। University of Chicago Press। পৃষ্ঠা 54–55। আইএসবিএন 978-0-226-86841-7।
7. ↑  Gulbadan Begum (1902, p. 257)
8. ↑  Beveridge, Annette (১৮৯৮)। *Life and writings of Gulba dan Begam (Lady Rosebody)*। Calcutta Review। University of Calcutta। পৃষ্ঠা 347।
9. ↑  Babur (1922, p. 712)
**জলবায়ু সহনশীলতা** বলতে বিপজ্জনক ঘটনা বা প্রবণতা বা ঝামেলা মোকাবেলায় সামাজিক, অর্থনৈতিক এবং বাস্তুতান্ত্রিক সক্ষমতাকে বোঝায়। জলবায়ুর উপাদানগুলোর সত্ত্বা, গঠন ও পারষ্পরিক মিথষ্ক্রিয়া বজায় রাখার পাশাপাশি অভিযোজন, শিক্ষণ ও রূপান্তরের সক্ষমতা অর্জনের মাধ্যমে জলবায়ু সহনশীলতা অর্জিত হতে পারে। জলবায়ু পরিবর্তনের বিরূপ প্রভাবের ফলে আজ বিভিন্ন মানব সম্প্রদায়, রাজ্য ও দেশসমূহ যে জলবায়ুগত বিপন্নতার সম্মুখীন হয়েছে তা হ্রাস করাই জলবায়ু সহনশীলতার মূল লক্ষ্য। সমাজের সকল স্তরে বাস্তবায়নকৃত সামাজিক, অর্থনৈতিক, প্রযুক্তিগত এবং রাজনৈতিক কৌশলগুলিকে জলবায়ু স্থিতিস্থাপকতা গড়ে তোলার প্রচেষ্টার মধ্যে ধারণ করা যায়। স্থানীয় সুম্প্রদায় থেকে বৈশ্বিক চুক্তি- সবখানেই জলবায়ু স্থিতিস্থাপকতা একটি অগ্রাধিকার হয়ে উঠছে, যদিও বলা যেতে পারে এই তত্ত্বের সামান্যও বাস্তবায়নের মুখ দেখে নি।

জলবায়ু সহনশীলতা জলবায়ু পরিবর্তন অভিযোজন প্রক্রিয়ার সাথে সম্পর্কিত। জলবায়ু পরিবর্তনের বিরূপতা হ্রাসের পাশাপাশি জলবায়ু ন্যায্যতা ও সমতা নিশ্চিত করাও এর লক্ষ্য। জলবায়ু সহিষ্ণু অবকাঠামো, কৃষি তথা জলবায়ু সহিষ্ণু উন্নয়ন নিশ্চিতকরণ জলবায়ু সহিষ্ণুতা বাস্তবায়নের উপায়। সবচেয়ে বস্তুনিষ্ঠ পদ্ধতিগুলোতে সহিষ্ণুতার একটি নির্দিষ্ট ও গ্রহণযোগ্য সংজ্ঞা নির্ধারণ করে সেই নির্দিষ্ট মানদণ্ডের মাধ্যমে তুলনার সুযোগ করে দিয়ে জলবায়ু সহিষ্ণুতা পরিমাপ করা হয়।

### সংজ্ঞা

জলবায়ু সহিষ্ণুতা বলতে বন্যা ও খরার মত জলবায়ু সম্পর্কিত আঘাত থেকে পুনরুদ্ধার অথবা এই ধরনের আঘাতের ঝুঁকি প্রশমনের সক্ষমতাকে বোঝায়। এটি একটি রাজনৈতিক প্রক্রিয়া যা জলবায়ু পরিবর্তনের ঝুঁকি প্রশমিত করে। পাশাপাশি জলবায়ুর পরিবর্তনশীল ধরনের সাথে জনগণের খাপ খাওয়ানোর প্রক্রিয়াকেও ত্বরান্বিত করে। 

আইপিসিসি এর ষষ্ঠ মূল্যায়ন প্রতিবেদন সহনশীলতাকে নিম্নোক্তভাবে সংজ্ঞায়িত করেছেঃ সামাজিক, অর্থনৈতিক এবং বাস্তুতন্ত্রের একটি বিপজ্জনক ঘটনা বা প্রবণতা বা ঝামেলা মোকাবেলা করার ক্ষমতাকে সহনশীলতা [...] বলে যেখানে উপাদানগুলোর মূল কার্যকারিতা (বাস্তুতন্ত্রের ক্ষেত্রে জীববৈচিত্র্য) বজায় রাখার মাধ্যমে উক্ত ঘটনার প্রতি সাড়াদান করা হয় ও পুনর্গঠনের উদ্যোগ গৃহীত হয় এবং ভবিষ্যত অভিযোজন, শিক্ষা ও রূপান্তরের সক্ষমতা বজায় থাকে। 

সহনশীলতা একটি দরকারী ধারণা কারণ এর আলোচনা জ্ঞানের নানান খাত ও শাখাসমূহে ব্যাপকভাবে বিস্তৃত। একই কারণ সহনশীলতার ধারণাটিকে ব্যাখ্যার জন্য উন্মুক্ত করে তোলে যার ফলে একে সংজ্ঞায়িত করার ক্ষেত্রে ভিন্ন ভিন্ন এবং কখনও কখনও প্রতিদ্বন্দ্বিতামূলক মতামতের বিকাশ ঘটে। জলবায়ু সহনশীলতার সংজ্ঞাটি ধারণাগত এবং ব্যবহারিক উভয় ক্ষেত্রেই ব্যাপকভাবে বিতর্কিত।
| আন্তঃব্যক্তিক সম্পর্ক |
| --- |
| সম্পর্কের ধরনছেলেবন্ধু **·** নৈমিত্তিক সম্পর্ক **·**  সহাবস্থান **·**  কনকিউবিনেজ **·**  সৌজন্যে **·**  পারিবারিক সম্পর্ক **·**  পরিবার **·**  বন্ধুত্ব **·**  মেয়েবন্ধু **·**  স্বামী **·**  আত্মীয়তা **·**  বিয়ে **·**  উপপত্নী (প্রেমিকা) **·**  একক বিবাহ **·**  বহু সম্পর্ক **·**  পেডেরাস্টি **·**  পলিয়ামরি **·**  বহুগামিতা **·**  বহুবিবাহ **·**  আবেগপূর্ণ বন্ধুত্ব **·**  উল্লেখযোগ্য অংশীদার **·**  প্রাণপ্রিয় **·**  বৈধব্য **·**  স্ত্রী |
| সম্পর্ক সংক্রান্ত কার্যক্রমবন্ধন **·**  বিয়ের আগে প্রেম **·**  ডেটিং **·**  বাগদান **·**  সঙ্গম **·**  মিলন মেলা **·**  পরিণয় **·**  অবিবাহিতদের অনুষ্ঠান **·**  বিয়ে |
| সম্পর্ক ছেদঅবসান **·**  আইনী/বৈবাহিক বিচ্ছেদ **·**  বাতিল **·**  বিবাহ বিচ্ছেদ **·**  বিধবাত্ব |
| আবেগ ও অনুভূতিসখ্যতা **·**  সংযুক্তি **·**  ঘনিষ্ঠতা **·**  ঈর্ষা **·**  আকর্ষণ **·**  ভালবাসা **·**  গভীর প্রণয় **·** প্লেটোনিক ভালোবাসা **·**  যৌনতা |
| সংস্কার ও অভ্যাসকনের দাম (দেনমোহর · যৌতুক) **·**  সমান ঘরে অথবা উচ্চ শ্রেণী বা জাতিতে বিবাহ **·**  বিশ্বাসঘাতকতা **·**  যৌন ক্রিয়াকলাপ **·**  সীমালংঘন **·**  দমন |
| অপব্যবহারশিশু **·**  ডেটিং **·**  গার্হস্থ্য **·**  বৃদ্ধ **·**  বিশ্বাসঘাতকতা **·**  স্বীয়-কেন্দ্রিক পিতা বা মাতা **·**  শক্তি এবং নিয়ন্ত্রণ |
| * দে
* স
 |

রাজপুত্র মাঙ্গা বেল তার প্রিয় স্ত্রীদের সাথে।
একজন **স্বামী** হলেন বৈবাহিক সম্পর্কের পুরষ। একজন স্বামীর স্ত্রী ও অন্যান্যের উপর অধিকার এবং বিধি নিষেধ এবং তার অবস্থান সমাজ, সংস্কৃতি এবং সময়ের পরিক্রমা অনুযায়ী বিভিন্ন হতে পারে।

একগামী ব্যবস্থায়, একটি বৈবাহিক জীবনে শুধুমাত্র একজন স্ত্রী এবং একজন স্বামী থাকবে। এটি আইন দ্বারা জারি করা হয়েছে যা একাধিক পত্নী গ্রহণ থেকে পুরুষকে বিরত রাখে। বহুগামী ব্যবস্থায়, একজন পুরুষ একাধিক স্ত্রীর সাথে বৈবাহিক সর্ম্পকে জড়াতে পারেন।

বিষমকামী বিবাহে, স্বামী সাধারণত পরিবারের প্রধান হয়ে থাকেন এবং তাকেই পরিবারের একমাত্র উপার্জনক্ষম ব্যক্তি হিসেবে বিবেচনা করা হয়।

একজন পুরুষ যদি আইনগতভাবে স্ত্রীর কাছ থেকে আলাদা হয়ে যায় বা তার স্ত্রী মারা যায় তখন সে পুরুষকে কয়েকটি নামে ডাকা হয়। যদি কোন স্ত্রী মারা যায় তাহলে ঐ পুরুষকে বিপত্নীক বলা হয় এবং কোন পুরষের যদি আইনসঙ্গত উপায়ে স্ত্রীর সাথে বিবাহবিচ্ছেদ ঘটে তাহলে সে পুরুষকে প্রাক্তন স্বামী বলা হয়। বর্তমান সমাজে স্বামীকে পরিবারের একমাত্র উপার্জনক্ষম ব্যক্তি হিসেবে বিবেচনা করা হয় না, বিশেষকরে যদি তার স্ত্রীর একাধিক পেশার সাথে জড়িত থাকে। এইসব ক্ষেত্রে, যদি বিবাহিত দম্পতির সন্তানাদি থাকে তাহলে স্বামীকে গৃহে অবস্থানকারী পিতা হিসেবে বিবেচনা করা কোন অস্বাভাবিক ব্যাপার না।

উৎস ও ব্যুৎপত্তি
----------------

সম্পর্কিত শব্দ
--------------

তথ্যসূত্র
---------
**বাজরিগর** পরিচিত একটি পোষা পাখি। আমেরিকায় লিট্টল প্যারাকিট নামে পরিচিত। এছাড়াও এই পাখি বাজী বা শেল প্যারাকিট, ক্যানারী প্যারট, জেব্রা প্যারট, কমন পেট প্যারাকিট, আন্ডুলেটেড প্যারাকিট বাজরীগার এবং বদরী নামেও পরিচিত। বাজরিগার পাখি প্রধানত অস্টেলীয়ার পূর্ব ও দক্ষিণ-পশ্চিম উপকূল অঞ্চলসহ সমগ্র বনাঞ্চলে দেখা যায়। এছাড়াও তাস্মেমিয়া এবং এর প্রতিবেশী কয়েকটি দেশেও এর বিস্তার আছে। এর বৈজ্ঞানিক নাম *Melopsittacus Undulatus* । সাধারনত বন্য বাজেরীগার লম্বায় প্রায় ৬.৫ – ৭ ইঞ্চি এবং খাঁচায় প্রায় ৭ – ৮ ইঞ্চি। এদের ওজন সাধারণত বন্য বাজরিগার ২৫ – ৩৫ গ্রাম এবং খাঁচায় ৩৫ – ৪০ গ্রাম পর্যন্ত হয়। পূর্ণবয়স্ক পুরুষ বাজরিগারের নাকের ছিদ্রের চারপাশে নীল রংয়ের ঝিল্লি থাকে। এই ঝিল্লি কপাল ও ঠোঁটের মাঝে নাকের ছিদ্রসহ বিস্তৃত।পূর্ণবয়স্ক স্ত্রী বাজরিগারের নাকের ছিদ্রের চারপাশে বাদামি রংয়ের ঝিল্লি দিয়ে ঘেরা থাকে। এই ঝিল্লি কপাল ও ঠোঁটের মাঝে নাকের ছিদ্রসহ বিস্তৃত। সাধারণত ৮-৯ মাস বয়সে এরা প্রাপ্তবয়স্ক হয়। এরা এক সাথে ৮-১৩ টি ডিম পাড়ে। এই পাখি ডিম দেয়ার সময়ে এদের নির্জন জায়গায় রাখতে হবে। ডিম থেকে বাচ্চা ফুটতে ১৮দিন সময় লাগে।
ছোট প্রজাতির এই পাখিটি এর বুদ্ধিমত্তার জন্য জনপ্রিয়। শ্রবণ ক্ষমতা অনেক ভাল। খুব সহজে বড় শব্দ বা বাক্য মনে রাখতে পারে। মালিকের থেকে কোন শব্দ শোনা মাত্র এরা মনে রাখতে পারে এবং বার বার তা বলতে থাকে। এদের গড় আয়ু ৪-৫ বছর এবং খাঁচায় ১০-১২ বছর পর্যন্ত বেঁচে থাকতে পারে।

বাজরিগর।পাখিকে অস্ট্রিয়ান পাখি বলা হয়ে থাকে । তবে বর্তমানকালে এ পাখি পৃথিবী ব্যাপী, বৃহৎ আকারের পোষা পাখি হিসেবে পরিচিত। 
এরা বিভিন্ন রং এর হয়ে থাকে ( হলুদ, সবুজ, সাদা, পাঁচ মেশালী)। নাকের ডগার রং দেখে এদের চেনা যায়,। সাদা রং মাদী আর কালচে রং নর পাখিকে নির্দেশ করে। সাধারনত ৮-৯ মাস বয়সে এরা প্রাপ্তবয়স্ক হয়। এরা এক সাথে ৮-১৩ টি ডিম পাড়ে ,। এদের গড় আয়ু ৬ বছর। এই পাখি ডিম দেয়ার সময়ে এদের নির্জন জায়গায় রাখতে হবে।

বাজরিগার পাখির আকার
-------------------

বনে বাস করে এমন বাজরিগার লম্বায় প্রায় ৬.৫ থেকে ৭ ইঞ্চি এবং ওজন ২৫ থেকে ৩৫ গ্রাম পর্যন্ত হয়। তবে খাঁচায় পালা পাখি আকারে ও ওজনে একটু বড় হয়। খাঁচায় পালনকারা পাখি লম্বায় ৭ থেকে ৮ ইঞ্চি হয়ে থাকে। আর ওজন ৩৫ থেকে ৪০ গ্রাম পর্যন্ত হয়।

চিত্রশালা
---------

* 
* 
* 
* 
* 
*

তথ্যসূত্র
---------

1. ↑  Boles, Walter E. "A budgerigar Melopsittacus undulatus from the Pliocene of Riversleigh, North-western Queensland." Emu 98.1 (1998): 32–35.
2. ↑  BirdLife International (২০১২)। "*Melopsittacus undulatus*"। *বিপদগ্রস্ত প্রজাতির আইইউসিএন লাল তালিকা* (ইংরেজি ভাষায়)। আইইউসিএন। **2012**। সংগ্রহের তারিখ ১৬ জুলাই ২০১২। উদ্ধৃতি টেমপ্লেট ইংরেজি প্যারামিটার ব্যবহার করেছে (link) old-form url
3. ↑  Banks, R. C. R. W. McDiarmid, and A. L. Gardner (1987) Checklist of Vertebrates of the United States, the U.S. Territories, and Canada, Resource Publication, no. 166
4. ↑  আহমেদ, শাকিল (২০১৯-০৪-০৬)। "বাজরিগার পাখি সম্পর্কিত সকল কিছু"। *সকলকিছু ডট কম* (ইংরেজি ভাষায়)। ২০২১-০৫-০৪ তারিখে মূল থেকে আর্কাইভ করা। সংগ্রহের তারিখ ২০২১-০৫-০৪।

বহিঃসংযোগ
---------

 উইকিঅভিধানে budgerigar-এর আভিধানিক সংজ্ঞা পড়ুন।


উইকিমিডিয়া কমন্সে **বাজরিগর** সংক্রান্ত মিডিয়া রয়েছে।

উইকিমিডিয়া কমন্সে **বাজরিগর** সংক্রান্ত মিডিয়া রয়েছে।

উইকিপ্রজাতিতে-এ বিষয় সম্পর্কিত তথ্য রয়েছে: ***Melopsittacus undulatus***

* টেমপ্লেট:UCSC genomes
**বাংলা কংগ্রেস** ছিল পশ্চিমবঙ্গের একটি আঞ্চলিক রাজনৈতিক দল। ১৯৬০-এর দশকে ভারতীয় জাতীয় কংগ্রেস ভেঙে এই দলের উদ্ভব হয়। সিপিআই(এম)-এর সহযোগিতায় বাংলা কংগ্রেস দুই বার পশ্চিমবঙ্গে সরকার গঠন করে। পশ্চিমবঙ্গের ইতিহাসে বাংলা কংগ্রেস ও সিপিআই(এম)-এর এই জোট সরকার যুক্তফ্রন্ট সরকার নামে পরিচিত। প্রথম সরকারটি ১৯৬৭ সালের ১ মার্চ থেকে ২ নভেম্বর পর্যন্ত এবং দ্বিতীয় সরকারটি ১৯৬৯ সালের ১ ফেব্রুয়ারি থেকে ১৯৭০ সালের ১৯ মার্চ পর্যন্ত স্থায়ী হয়। প্রফুল্লচন্দ্র সেন ও অতুল্য ঘোষের সাথে মতবিরোধ হলে অজয় মুখার্জী ও নলীনাক্ষ সান্যাল বাংলা কংগ্রেস প্রতিষ্ঠা করেছিলেন। অজয় মুখোপাধ্যায় ছিলেন এই দুই সরকারের মুখ্যমন্ত্রী। ১৯৭০ সালের ১৯ মার্চ বাংলা কংগ্রেস ও সিপিআই(এম)-এর জোট ভেঙে গেলে যুক্তফ্রন্ট সরকারের পতন ঘটে। এরপর বাংলা কংগ্রেসেও ব্যাপক অবক্ষয় দেখা দেয় এবং শেষ পর্যন্ত দলটি পুনরায় ভারতীয় জাতীয় কংগ্রেসের সঙ্গে মিশে যায়। বানান সংশোধন করলাম -তুষারকান্তি ষন্নিগ্রহী

তথ্যসূত্র
---------

1. ↑  দ্বিতীয় খন্ড, অঞ্জলি বসু (২০০৪)। *সংসদ বাঙালি চরিতাভিধান*। কলকাতা: সাহিত্য সংসদ। পৃষ্ঠা ৩।

* Split in a Predominant Party: The Indian National Congress in 1969
**মদিনার প্রখ্যাত সাত ফুকাহা** হচ্ছেন সাত প্রখ্যাত মুসলিম ধর্মতত্ত্ববিদ ও ফকীহ (আইনবিদ) পণ্ডিতের উপাধি যারা মাদিনায় হাদিস ও ফিকহ শাস্ত্রে বিশেষ অবদান রেখেছেন।

তারা হচ্ছেন :

* সাঈদ ইবনুল মুসায়্যিব
* উরওয়াহ ইবনুয যুবাইর ইবনুল আওয়াম
* সালিম ইবনে আব্দুল্লাহ ইবনে উমার
* কাসিম ইবনে মুহাম্মাদ ইবনে আবু বকর
* আবু সালামা ইবনে আব্দুর রহমান ইবনে আওফ
* সুলাইমান ইবনে ইয়াসার
* খারিজাহ ইবনে যাইদ ইবনে সাবিত

কিছু আলিম (স্কলার) আবু বকর ইবনে আব্দির রহমান ইবনুল হারিস এবং উবাইদুল্লাহ ইবনে আব্দিল্লাহ ইবনে উতবাহ ইবনে মাস'উদ এর নাম মাদিনার সাত ফকীহের মধ্যে অন্তর্ভুক্ত করেছেন, এদের মধ্যে অন্যতম হচ্ছেন ইমাম আবু যাহরা।

বিস্তারিত দেখুন
---------------

* (ইংরেজি)

Text about The Seven Fuqaha of Medina by Shaykh Muhammad Abu Zahrah (extract of Mâlik, Hayâtuhu wa 'Asruhu, Arâ°uhu wa Fiqhuhu)  ওয়েব্যাক মেশিনে আর্কাইভকৃত ২১ অক্টোবর ২০১৪ তারিখে

* (ফরাসি)

Presentation and biography of the Seven Fuqaha of Medina (at-tawhid.net)

তথ্যসূত্র
---------

1. ↑  The Four Imams by Muhammad Abu Zahrah, chapter on Imam Malik  ওয়েব্যাক মেশিনে আর্কাইভকৃত ২৯ সেপ্টেম্বর ২০০৭ তারিখে
2. ↑  Shah, Mustafa Akram Ali (২০১০)। *The Ḥadīth: Codification, authenticity* (ইংরেজি ভাষায়)। Routledge। পৃষ্ঠা ৮৭। আইএসবিএন 978-0-415-47619-5।
3. ↑  Abbott, Nabia (১৯৫৭)। *Studies in Arabic Literary Papyri* (ইংরেজি ভাষায়)। **৭৬**। University of Chicago Press। পৃষ্ঠা ১৬।
চার্লস এবং তার বোন এলিজাবেথ বার্টি, পরে লেডি ফিটজওয়াল্টার ( থমাস মারের বৃত্ত)
লিংকনশায়ারের স্ট্যামফোর্ডের কাছে উফিংটনের **চার্লস বার্টি** (c.১৬৭৮ - ১২ এপ্রিল ১৭৩০) ছিলেন একজন ব্রিটিশ রাজনীতিবিদ যিনি ১৭১১ থেকে ১৭২৭ সাল পর্যন্ত হাউস অফ কমন্সে বসেছিলেন।

জীবনের প্রথমার্ধ
----------------

বার্টি ছিলেন চার্লস বার্টি এবং তার স্ত্রী মেরি ট্রায়নের একমাত্র জীবিত পুত্র, নর্থহ্যাম্পটনশায়ারের হ্যারিংওয়ার্থের পিটার ট্রায়নের কন্যা। তার দাদা ছিলেন মন্টাগু বার্টি, লিন্ডসির দ্বিতীয় আর্ল । ১৭০৪ সালে, তিনি গ্রেট স্টুকেলির জন নরবোর্নের কন্যা মেরি নরবোর্নকে বিয়ে করেন।

রাজনৈতিক পেশা
-------------

বার্টি ১৭০২ সালে নর্দাম্পটনশায়ারের একজন ফ্রিহোল্ডার হয়ে ওঠেন এবং তার পিতার নির্দেশনায় কাউন্টি টোরিকে সমর্থন করার জন্য রাজনৈতিক কর্মকাণ্ডে অংশ নেন। ১৭১১ সালে তার বাবা মারা যান এবং ২ এপ্রিল ১৭১১ এর পরবর্তী উপনির্বাচনে বার্টি পারিবারিক স্বার্থে স্ট্যামফোর্ডের সংসদ সদস্য হিসাবে তার স্থলাভিষিক্ত হন। তিনি সাধারণত টোরিদের সমর্থন করেছিলেন, কিন্তু ১৭১৩ সালে ফরাসি বাণিজ্য বিলের বিরুদ্ধে তার চাচাতো ভাই লর্ড অ্যাবিংডনের সাথে ভোট দেন। ১৭১৩ সালের সাধারণ নির্বাচনে এবং ১৭১৩ সালের সাধারণ নির্বাচনে স্ট্যামফোর্ডের এমপি হিসেবে বিনা ফিরে আসেন।  তিনি টাউনশেন্ড মন্ত্রকের বিরোধী ছিলেন এবং ১৭১৬ সালে সেপ্টেনিয়াল অ্যাক্টের বিরুদ্ধে ভোট দিয়েছিলেন। তিনি সংসদে সামান্য অবদান রাখেন এবং ১৭২২ সালে বিনা প্রতিদ্বন্দ্বিতায় ফিরে আসেন। ১৭২৭ সালের নির্বাচনে, স্ট্যামফোর্ডে রাজনৈতিক প্রভাবের জন্য তার প্রতিদ্বন্দ্বী, লর্ড এক্সেটার, বার্টিকে সফলভাবে ক্ষমতাচ্যুত করেন এবং উভয় আসনের জন্য তার নিজের প্রার্থীদের ফিরিয়ে দেন।

তথ্যসূত্র
---------

1. ↑
বেসবল স্টেডিয়ামের জন্য ইয়োকোহামা স্টেডিয়াম দেখুন।
এই নিবন্ধটি জাপানের স্টেডিয়ামটি সম্পর্কে। মার্কিন যুক্তরাষ্ট্রের জন্য নিসান স্টেডিয়াম দেখুন।

*আন্তর্জাতিক স্টেডিয়াম ইয়োকোহামা* নামে পরিচিত **নিসান স্টেডিয়াম** জাপানের কানাগাওয়া প্রদেশের একটি স্পোর্টস ভেন্যু, যা ১৯৯৮ সালের মার্চ মাসে খোলা হয়। এটি জে১ লিগের ইয়োকোহামা এফ. মারিনোসের হোম স্টেডিয়াম।

টোকিওর নতুন জাতীয় স্টেডিয়ামটি ২০১৯ সালের নভেম্বর মাসে চালু না হওয়া পর্যন্ত মোট ৭৫,০০০ টি আসনের সাথে 'আন্তর্জাতিক স্টেডিয়াম যোকোহামা' ২১ বছরের জন্য জাপানের যে কোনও স্টেডিয়ামের মধ্যে সর্বোচ্চ আসন ধারন ক্ষমতা ছিল। এটি ২০০২ ফিফা বিশ্বকাপের সময় তিনটি গ্রুপ পর্বের খেলা আয়োজন করে এবং সেখানে জার্মানি ও ব্রাজিলের মধ্যে ফাইনাল খেলা ২০০২ সালের ৩০শে জুন অনুষ্ঠিত হয়। স্টেডিয়ামটি ২০২০ গ্রীষ্মকালীন অলিম্পিকের জন্য পরিকল্পিত ফুটবল স্থানসমূহের মধ্যে একটি। স্টেডিয়ামটি ২০১৯ রাগবি বিশ্বকাপের অন্যতম স্থান হিসাবে নির্বাচিত হয় এবং টুর্নামেন্টের ফাইনাল আয়োজন করে। প্রস্তাবিত নতুন জাতীয় স্টেডিয়াম সময়মতো সম্পন্ন না হওয়ার ঘোষণা দেওয়ার পরে ওয়ার্ল্ড রাগবি এই সিদ্ধান্ত গ্রহণ করেছিল।

নিসান মোটরস ২০১৯ সালের ২৮শে আগস্ট ঘোষণা করে, যে তারা স্টেডিয়ামের নামকরণের অধিকারের চুক্তি নবায়ন করবে না, যা ২০১০ সালের ২৮শে ফেব্রুয়ারি শেষ হয়েছিল। তবে শহরটির সাথে আলোচনা অব্যাহত ছিল এবং নতুন একটি চুক্তি আরও তিন বছরের জন্য সম্পন্ন হয়। স্টেডিয়ামের মালিক হিসাবে ইয়োকোহামা সিটি ২০১৩ সালের ২৮ ফেব্রুয়ারি বছরে ১৫০ মিলিয়ন ইয়েনের চুক্তিতে ২০১৩ সালের ১ মার্চ থেকে ২০১৬ সালের ২৯ ফেব্রুয়ারি অবধি ৩ বছরের জন্য চুক্তি নবায়ন করে। ইয়োকোহামা সিটি ২০১৫ সালের ১ ডিসেম্বর বছরে ১৫০ মিলিয়ন ইয়েনের চুক্তিতে ২০১৬ সালের ১ মার্চ থেকে ২০২১ সালের ২৮ ফেব্রুয়ারি অবধি ৫ বছরের জন্য চুক্তিটি পুনর্নবীকরণ করে।

তথ্যসূত্র
---------

1. 1 2 3 4  nissan-stadium.jp – Overview of the facility
2. ↑  "Venue Plan"। Tokyo 2020 Bid Committee। ২৭ জুলাই ২০১৩ তারিখে মূল থেকে আর্কাইভ করা। সংগ্রহের তারিখ ১৩ জুলাই ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  "Yokohama Stadium to host 2019 Rugby World Cup Final"। *The Guardian*। সংগ্রহের তারিখ ১৩ জুলাই ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
4. ↑  「日産スタジアム」の命名権、更新見送り  ওয়েব্যাক মেশিনে আর্কাইভকৃত ২ নভেম্বর ২০০৯ তারিখে Nikkei Net, 29 August 2009 (Japanese)
5. ↑  Yokohama City official announcement  ওয়েব্যাক মেশিনে আর্কাইভকৃত ২৬ মার্চ ২০১৬ তারিখে (জাপানি ভাষায়)
6. ↑  Yokohama City official announcement  ওয়েব্যাক মেশিনে আর্কাইভকৃত ৪ এপ্রিল ২০১৬ তারিখে (জাপানি ভাষায়)

বহিঃসংযোগ
---------


উইকিমিডিয়া কমন্সে **নিসান স্টেডিয়াম (ইয়োকোহামা)** সংক্রান্ত মিডিয়া রয়েছে।

* নিসান স্টেডিয়াম
* স্টেডিয়াম গাইড নিবন্ধ
* ফিফা প্রোফাইল  ওয়েব্যাক মেশিনে আর্কাইভকৃত ২২ ডিসেম্বর ২০১৭ তারিখে
**ইসলামী অধ্যয়নের সংশোধনবাদী ধারা** (ঐতিহাসিক-সমালোচনামূলক ইসলামিক অধ্যয়ন ধারা এবং সংশয়বাদী-সংশোধনবাদী ইসলামিক ইতিহাসবিদ হিসাবেও পরিচিত) হলো ইসলামী অধ্যয়নের একটি আন্দোলন যা ইসলামের উৎপত্তি সম্পর্কে প্রচলিত মুসলিম বর্ণনাগুলিকে প্রশ্নবিদ্ধ করে।

১৯৭০-এর দশকের গোড়ার দিক পর্যন্ত, অমুসলিম ইসলামিক পণ্ডিতরা - যদিও ঐশ্বরিক হস্তক্ষেপের বর্ণনাগুলিকে গ্রহণ করেননি - তারা সব ব্যাখ্যাতে ইসলামের উৎপত্তির কাহিনী গ্রহণ করতেন এবং এর প্রচলিত সাহিত্যের উৎসগুলির নির্ভরযোগ্যতা গ্রহণ করতেন - যেমন, তাফসির (কুরআনের ব্যাখ্যা), হাদিস (ইসলামী নবী মুহাম্মদ কী অনুমোদন বা অননুমোদন করেছিলেন তার বিবরণ) এবং সিরা (মুহাম্মদের জীবনী)। পরিবর্তে, সংশোধনবাদীরা এই সাহিত্যের জন্য একটি "উৎস-সমালোচনামূলক" পদ্ধতি ব্যবহার করেন, পাশাপাশি প্রাসঙ্গিক প্রত্নতত্ত্ব, এপিগ্রাফি, নিউमिসমেটিক্স এবং সমসাময়িক অ-আরবি সাহিত্য অধ্যয়ন করেন। তারা বিশ্বাস করেন যে, এই পদ্ধতিগুলি "কঠোর তথ্য" এবং ক্রসচেক করার ক্ষমতা প্রদান করে, যেখানে প্রচলিত ইসলামী বিবরণগুলি - যা মুহাম্মদের ১৫০ থেকে ২৫০ বছর পরে লেখা হয়েছিল - লেখক এবং সংবাহকদের পক্ষপাতদুষ্টতার শিকার এবং তা অতিরঞ্জিত করা হয়েছে।

মনে করা হয় এই ধারাটি ১৯৭০-এর দশকে উৎপত্তি হয়েছিল এবং এতে জন ওয়ান্সব্রো এবং তার ছাত্র অ্যান্ড্রু রিপিন, নরম্যান কাল্ডার, জি. আর. হটিং, প্যাট্রিসিয়া ক্রোন এবং মাইকেল কুক, সেইসাথে গুন্টার লুলিং, ইয়েহুদা ডি. নেভো এবং ক্রিস্টফ লুক্সেনবার্গের মতো পন্ডিতদের অন্তর্ভুক্ত ছিলেন (বা আছেন)। এটি "কোনভাবেই মনোলিথিক নয়" এবং যদিও এর সমর্থকরা "পদ্ধতিগত ভিত্তি" ভাগ করে নিয়েছেন, তারা "আরব বিজয় এবং ইসলামের উত্থানের বিপরীত বিবরণ" প্রদান করেছে। এটিকে কখনও কখনও "ঐতিহ্যবাদী" ইসলামিক ইতিহাসবিদদের সাথে তুলনা করা হয়, যারা প্রচলিত উৎপত্তির গল্পকে গ্রহণ করেন, যদিও এই দুটি পন্থার অনুসरण সাধারণত "প্রকাশ্যে বলা" না হয়ে "নিহিত" থাকে।